
Către
BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.103/2018 pentru modificarea art.1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război, trimis Comisiei pentru muncă şi protecţie socială şi Comisiei pentru apărare, ordine publică şi siguranţă naţională, pentru examinare pe fond, în procedură de urgenţă, cu adresa nr.PLx 48/2019 din 18.02.2019.


PREŞEDINTE, 				PREŞEDINTE,
Adrian Solomon				Dorel-Gheorghe Căprar

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.103/2018 pentru modificarea art.1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război



În temeiul art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială şi Comisia pentru apărare ordine publică şi siguranţă naţională au fost sesizate, prin adresa nr. PLx 48/2019 din 18 februarie 2019, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr.103/2018 pentru modificarea art.1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război.

Proiectul de lege are ca obiect de reglementare modificarea art.1 din Legea nr.49/1991, în sensul majorării valorii indemnizaţiilor invalizilor, veteranilor şi văduvelor de război, respectiv pentru marii mutilaţi şi cei încadraţi în grad de invaliditate, precum şi pentru veteranii de război şi văduvele de război, dacă acestea nu s-au recăsătorit.


La întocmirea prezentului raport comun, Comisiile au avut în vedere: 
· avizul favorabil al Consiliului Legislativ (nr.1125/28.11.2018)
· avizul favorabil al Consiliului Economic şi Social (nr.6027/28.11.2018)
· avizul favorabil al Comisiei pentru buget, finanţe şi bănci 
(nr.4c-2/93/19.03.2019)
· avizul favorabil al Comisiei juridice, de disciplină şi imunităţi 
(nr.4c-13/111/05.03.2019)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/148/26.02.2019).

În conformitate cu prevederile Regulamentului Camerei Deputaţilor, republicat, cu modificările şi completările ulterioare, Comisiile au dezbătut proiectul de lege în şedinţe separate. 
La şedinţa Comisiei pentru apărare, ordine publică şi siguranţă naţională din data de 6 martie 2019, din totalul de 21 de membri au participat la lucrări deputaţii conform listei de prezenţă. 
În urma dezbaterilor şi a opiniilor exprimate, membrii comisiei au hotărât, cu unanimitate de voturi, adoptarea proiectului de lege cu amendamente.
La dezbateri a participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, domnul Florin Bucur, din partea Ministerului Apărării Naţionale.

La şedinţa Comisiei pentru muncă şi protecţie socială din data de 11 iunie 2019 şi-au înregistrat prezenţa 20 de deputaţi din totalul de 22 de membri. 
În urma dezbaterilor şi a opiniilor exprimate, membrii comisiei au hotărât, cu majoritate de voturi (3 abţineri), adoptarea proiectului de lege cu amendamente.
La dezbateri au participat, în conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare:
- d-l Nicea Mergeani – Secretar de Stat, Ministerul Muncii şi Justiţiei Sociale 
- d-na Georgeta Jugănaru – director, Ministerul Muncii şi Justiţiei Sociale
- d-na Greta Ioniţă – director, Casa Naţională de Pensii Publice
- d-na Tatiana Nicolau – director, Casa Naţională de Pensii Publice
- d-l Florin Bucur, din partea Ministerului Apărării Naţionale.

Proiectul de lege a fost adoptat de Senat în şedinţa din 11 februarie 2019.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, cele două Comisii propun Plenului Camerei Deputaţilor adoptarea proiectului de lege cu amendamente, redate în anexa care face parte din prezentul raport.


PREŞEDINTE,				PREŞEDINTE,
Adrian Solomon				Dorel –Gheorghe Căprar





SECRETAR,					SECRETAR,		
Violeta Răduţ				Mitică Marius Mărgărit





Întocmit,
Consilier parlamentar Sorina Szabo

ANEXA

AMENDAMENTE ADMISE:

În urma dezbaterilor, Comisiile propun adoptarea proiectului de lege cu următoarele amendamente:

	Nr.
crt.
	Text 
ordonanţă de urgenţă
	Text adoptat de Senat
	Text propus de comisii
(autor amendament)
	Motivare

	1. 
	
__
	
Titlul legii

                   Lege
pentru aprobarea Ordonanţei de urgenţă a Guvernului nr.103/2018 pentru modificarea art.1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război
	


Lege
pentru aprobarea Ordonanţei de urgenţă a Guvernului nr.103/2018 pentru modificarea art.1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război și pentru modificarea alin.(2) al art.11 din Legea nr.44/1994 privind veteranii de război, precum și unele drepturi ale invalizilor și văduvelor de război

Autori: membrii comisiei   



	












Pentru respectarea normelor de tehnică legislativă, ca urmare a modificărilor propuse prin prezentul raport comun.




	2. 
	
__
	
Articol unic. – Se aprobă Ordonanţa de urgenţă a  Guvernului nr.103 din 29 noiembrie 2018 pentru modificarea art.1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război, publicată în Monitorul Oficial al României, Partea I, nr. 1028 din 3 decembrie 2018.
 
	
Devine art.I nemodificat 
	
Pentru respectarea normelor de tehnică legislativă.

	3. 
	
Titlul ordonanţei

Ordonanţă de urgenţă pentru modificarea art. 1 din Legea nr.49/1991 privind acordarea de indemnizaţii şi sporuri invalizilor, veteranilor şi văduvelor de război

	
__
	
Nemodificat 
	

	4. 
	
Art. I.  - Articolul 1 din Legea nr. 49/1991 privind acordarea de indemnizaţii şi sporuri invalizilor, veteranilor şi văduvelor de război, publicată în Monitorul Oficial al României, Partea I, nr. 162 din 1 august 1991, cu modificările şi completările ulterioare, se modifică şi va avea următorul cuprins:
„Art.1 - Invalizilor de război, veteranilor de război şi văduvelor de război li se acordă o indemnizaţie după cum urmează:
a) invalizilor de război:
- 1.500 de lei lunar, pentru marii mutilaţi şi cei încadraţi în gradul I de invaliditate;
- 1.000 de lei lunar, pentru cei încadraţi în gradul II de invaliditate;
- 900 de lei lunar, pentru cei încadraţi în gradul III de invaliditate;
b) veteranilor de război:
- 600 de lei lunar;
c) văduvelor de război, dacă nu s-au recăsătorit:
- 600 de lei lunar.”

	
__
	
Nemodificat 
	

	5. 
	
Art. II. - Prezenta ordonanţă de urgenţă intră în vigoare la data de 1 ianuarie 2019.

	
__
	
Nemodificat 
	

	6. 
	

(din Legea nr. 44/1994)

[bookmark: do|caII|ar11|pa1]Art.11. 
..............................
[bookmark: do|caII|ar11|pa2]
Soţul supravieţuitor al veteranului de război, care nu s-a recăsătorit, beneficiază de jumătate din indemnizaţia de veteran de război şi din renta lunară prevăzută la art.13 şi 14, precum şi de jumătate din numărul călătoriilor gratuite la care avea ori trebuia să aibă dreptul, potrivit legii, soţul decedat.
..............................

	
__
	
Art.II. – La articolul 11 din Legea nr. 44/1994 privind veteranii de război, precum și unele drepturi ale invalizilor și văduvelor de război, republicată în Monitorul Oficial al României, Partea I, nr. 783 din 28 octombrie 2002, cu modificările și completările ulterioare, alineatul (2) se modifică și va avea următorul cuprins:
„Soțul supraviețuitor al veteranului de război, care nu s-a recăsătorit, beneficiază de 100% din indemnizația de veteran de război și de jumătate din renta lunară prevăzută la art. 13 și 14, precum și de jumătate din numărul călătoriilor gratuite la care avea ori trebuia să aibă dreptul, potrivit legii, soțul decedat.”

Autori: membrii comisiilor

	
Pentru respectarea normelor de tehnică legislativă.
Prin apariția OUG nr.103/2018 au fost majorate indemnizațiile unor categorii de beneficiari, majorare care a produs inechități între văduvele de veterani de război ai căror soți au fost decorați cu ordine și medalii, prevăzute la art. 13 și 14 din Legea nr. 44/1994 și cele ale căror soți nu au fost decorați, în sensul că acestea din urmă vor beneficia de sume mai mari decât prima categorie.
Numărul văduvelor de veterani de război ai căror soți au fost decorați cu ordine și medalii este de 36.154, astfel că impactul bugetar ar fi de aproximativ 10.846.200 lei/lună.

